OzLabs/hebrew-wiki-articles huggingface dataset:
הינדה וייס

הינדה וייס (נולדה ב-1980) היא אמנית וידאו וצלמת ישראלית. חיה ועובדת בין תל אביב לניו יורק.

== ביוגרפיה ==
הינדה וייס נולדה באוהיו, ארצות הברית בשנת 1980. עלתה ארצה עם משפחתה בגיל צעיר. היא התחנכה בירושלים במסגרות של חינוך דתי ולמדה בתיכון באולפנה התורנית לאמנויות בירושלים.

וייס היא בוגרת תואר ראשון במדרשה לאמנות ותואר שני באוניברסיטת קולומביה. פעולתה מתרחשת בתוך מרחב אינטר־מדיומלי, נעדר גבולות ברורים – צילום, וידאו, מיצג ומיצב, תוך רקיחת עולם דימויים הממזג בין מציאות, בדיון ומיתוס.<ref>תחת גג אחד, עכבר העיר, גיליון 863, 7 ביולי 2011, עמוד 189</ref>

עבודות הווידאו של וייס הן פעמים רבות קומפוזיציות של נופים המשלבים בין זמנים שונים, מרחבים פרטיים וציבוריים והאנשים החיים בתוכם. היא משלבת בין טכניקות תיעודיות יומיומיות ופרקטיקות סוריאליסטיות של התקה אסוציאטיבית וקולאז' וידאו. וייס משתמשת במניפולציות וידאו וקול יחד עם טכניקות עיבוד דיגיטליות, כדי לחבר מקומות וזמנים לסביבות בדיוניות אך עם זאת, מוכרות מאוד.<ref></ref>

עבודותיה הוצגו בתערוכות יחיד ובתערוכות קבוצתיות, בישראל ומחוצה לה, וביניהם מוזיאון ישראל, מוזיאון תל אביב, ומוזיאון הרצליה. וייס השתתפה בתוכנית הרזידנסי ארטפורט תל אביב, בסיס בפרנקפורט ומיטפקטורי בפראג.

עבודותיה נמצאות באוספים ציבוריים ופרטיים בארץ ובעולם, בין השאר באוסף מוזיאון תל אביב <ref></ref> ובאוסף "הארץ"<ref></ref>.

== תערוכות ==
=== תערוכת יחיד ===
* 2007 - הינדה וייס - תצלומים, גלריה המדרשה, תל אביב
* 2009 - גן אלנבי, גלריה טבי דרזנר, תל אביב
* 2011 - העולם הזה, חדר פרויקטים, גלריה 39, תל אביב
* 2017 - אחרי היעל הנובי, מוזיאון הרצליה לאמנות עכשווית<ref></ref>
* 2017 - אחרי היעל הנובי, בובהואף, פראג
* 2018 - "5846,5851 ו-5852 נגד מחלקת האוכלוסין וההגירה", לדלו 38, ניו יורק
* 2019 - Frankfurt Notes חדר הפרויקטים של בסיס, פרנקפורט<ref></ref>
*2021 - פני מזרח מאדימין, ארטפורט תל אביב

=== מבחר תערוכות קבוצתיות ===
*2010 - Spatial Relations, צנטרום ברלין, ברלין<ref></ref>
*2010 - געגועים, גלריה שי אריה, תל אביב<ref></ref>
*2010 - re:Visiting Rockefeller, מוזיאון רוקפלר, ירושלים<ref></ref>
*2014 - Arte Night Video, פאלה דה טוקיו, פריז
*2014 - ארץ החול, מוזיאון הנגב, באר שבע<ref></ref>
*2014 - מסעות, מוזיאון ישראל, ירושלים<ref></ref>
*2015 - נונפיניטו, ארטפורט, תל אביב
*2015 - נעלמים, סדנאות האמנים, ירושלים<ref></ref>
*2015 - בויס, בויס, בויס, גלריה בנימין, תל אביב<ref></ref>
*2016 - בית ספר לאמנות: 70 למדרשה, ביתן הלנה רובינשטיין, תל אביב<ref></ref>
*2017 - בתוך הים, מוזיאון תל אביב לאמנות, תל אביב<ref></ref>
*2018 - In Response: Scenes, המוזיאון היהודי של ניו יורק<ref></ref>
*

== פרסים ורזידנסיז ==
* 2019 - תוכנית הרזינסי בסיס, פרנקפורט<ref></ref>
*2017 - תוכנת רזידנסי במיטפקטורי, פראג<ref name=":0"></ref>
*2015 - תוכנית הרזידנסי ארטפורט תל אביב
*2010 - פרס האמן הצעיר של משרד התרבות
* 2015 - פרס לאמנים צעירים של עמותת אאוטסט

== קישורים חיצוניים ==
* 

* 

== הערות שוליים ==

קטגוריה:אמניות ישראליות
קטגוריה:אמריקאים ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ישראליות זוכות פרסים: אמנות
קטגוריה:בוגרות אולפנות
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בוגרי ארטפורט
קטגוריה:בוגרות ארטפורט
קטגוריה:ישראליות שנולדו ב-1980
קטגוריה:ישראלים שנולדו ב-1980
נח סלוצקי

250px
מתיישבי [[אום ג'וני 1911 - מימין לשמאל: מרים ברץ, אהרן אוסטרובסקי, יהודית אוסטרובסקי, רחל סלוצקי, נח סלוצקי, יוסף בוסל, בנימין דוכובני, יצחק בן-יעקב|שמאל|]]
ישראל נח סלוצקי (1889 – 9 בנובמבר 1943) היה חלוץ מאנשי העלייה השנייה וממתיישבי אום ג'וני והקואופרציה במרחביה. ממייסדי נהלל, מושב העובדים הראשון בארץ ישראל.

== ביוגרפיה ==
ישראל נח סלוצקי נולד ב-1889 בעיירה סוסניצה במחוז חארקוב, שבאוקראינה לרב צבי שאול סלוצקי וחנה סטיצ'ה לבית שניאורסון. למד בישיבה בעיר הולדתו וב-1909 עבר ללמוד בז'יטומיר שם החליט לעלות לארץ ישראל. באותה שנה פגש את רחל חרש, התאהב בה והשפיע עליה לעלות אחריו לארץ ישראל, עם סיום לימודיה.

ב-1910 עלה לארץ ישראל, במסגרת העלייה השנייה, והחל לעבוד במושבות פתח תקווה, חדרה, ומגדל. באותה שנה הצטרף לחלוצים באום ג'וני, מדרום לכנרת, שהוקמה על-ידם באוקטובר 1910. באוגוסט 1911 הצטרפה רחל חרש לנח באום ג'וני וב-3 בנובמבר 1911 נישאו שם, הייתה זו החתונה הראשונה שהועמדה בדגניה. ביוני 1912 עברה הקבוצה למקום מושב הקבע שלה, דגניה א'.

ב-1913 עזבו, נח ורחל, את דגניה והצטרפו לקואופרציה במרחביה שם חילקו את זמנם בין המשק הקואופרטיבי למשק הפרטי. במרחביה נולדו שני ילדיהם, ב-1914 וב-1915 וזאת בתקופת מלחמת העולם הראשונה.

ב-1918 התפרקה הקואופרציה במרחביה ונח ומשפחתו נשארו במרחביה עד 1921 אז הצטרפו לקבוצת מקימי מושב העובדים הראשון נהלל שם הקימו משק חקלאי מגוון והרחיבו את משפחתם.

== משפחתו ==
לנח ורחל נולדו 5 ילדים. ב-1943 אימצו ילדה ניצולת שואה מילדי טהראן. נח נהרג ב-1943 בדרכו מהשדה בתאונת דרכים על ידי רכב צבאי בריטי שבו ישבו חבורת קצינים בריטים שיכורים, בעת שחזר מעבודתו בשדה. הוא הובא למנוחות בבית העלמין בנהלל. אשתו רחל נפטרה ב-1981 והובאה למנוחות לידו.

מאיר עמית הוא בן דודו של נח סלוצקי. נכדו הוא אלוף-משנה יעקב צור, שפיקד על עוצבת כדור האש. נכדתיו רויטל עמית שימשה כקריינית ברדיו ויעל עמית היא שחקנית.

בנו [https://www.izkor.gov.il/%D7%96%D7%90%D7%91%20%D7%A2%D7%9E%D7%99%D7%AA%20%D7%A1%D7%9C%D7%95%D7%A6%D7%A7%D7%99/en_bfbf5a98a70708217ba8bcd998241afa זאב עמית], [https://www.izkor.gov.il/%D7%90%D7%99%D7%99%D7%9C%20%D7%A6%D7%95%D7%A8/en_8cf1a07a0d84cb3dbc485f06281c6a12 אייל צור] (בנו של הנכד יעקב צור) [https://www.izkor.gov.il/%D7%A8%D7%9F-%D7%99%D7%94%D7%95%D7%A9%D7%A2%20%D7%9B%D7%95%D7%9B%D7%91%D7%90/en_358345994dd0dc79bdf2da66dbdf6a55 ורן כוכבא] (בנה של הנכדה עטרה), נפלו בעת שירותם הצבאי.

==אילן יוחסין==
נח סלוצקי אילן יוחסין

== לקריאה נוספת ==
* שמואל דיין, עם אבות ההתיישבות, הוצאת מסדה, 1968, עמודים 343–348
* יעקב צור, ימי הצריף, הוצאת קווים ומכון ז'בוטינסקי, 2010, עמודים 351–355

== קישורים חיצוניים ==

* 
* 
* 
* [https://web.archive.org/web/20200611121302/http://www.albumjezreel.co.il/pioneer_information/2308 נח סלוצקי] ב"אלבום יזרעאל" (אורכב)
* [https://israelalbum.wordpress.com/2018/04/12/על-צבר-שובב-שהפך-ללוחם-נועז-במלחמה-על-עצ/ על צבר שובב שהפך ללוחם נועז במלחמה על עצמאות ישראל], Yad Ben-Zvi, 12 באפריל 2018
* אלי אלון, [https://web.archive.org/web/20190104180113/http://cafe.themarker.com/post/3453876/ נח סלצקי - הפנתיאון של ארץ ישראל הישנה], TheMarker Café (אורכב)

== הערות שוליים ==

קטגוריה:אנשי העלייה השנייה
קטגוריה:נהלל: אישים
קטגוריה:אישים הקבורים בבית הקברות בנהלל
קטגוריה:משפחת סלוצקי
קטגוריה:הרוגי תאונות דרכים בארץ ישראל
קטגוריה:ארץ-ישראלים שנולדו ב-1891
קטגוריה:ארץ-ישראלים שנפטרו ב-1944
After the Storm

After the Storm (בעברית: אחרי הסערה) הוא אלבומה הרביעי של הזמרת מוניקה, אשר יצא ב-17 ביוני 2003, על ידי ג'יי רקורדס. אלבום זה עוסק במאבקים האישיים אותם נאלצה להתמודד הזמרת שלוש שנים קודם לכן.
== הפקה ==
האלבום הוא מאין הוצאה מחודשת של אלבומה הקודם מכיוון שמוניקה לא אהבה את כל השירים באלבומה הקודם והחליטה להקליט את חלקם מחדש ולהכניס אותם לאלבום זה וגם בגלל ההצלחה הבינונית של הסינגל המוביל מהאלבום הקודם. על האלבום עבדו מספר מפיקים ביניהם מיסי אליוט ששימשה גם כמפיקה בפועל, ג'רמיין דופרי, מוניקה עצמה ועוד.

האלבום הגיע בשבוע הבכורה שלו וגם בשיאו למקום הראשון בארצות הברית עם מכירות של 186 אלף עותקים ובכך הפך לאלבום הראשון של הזמרת לעשות זאת. מתוך האלבום יצאו 4 סינגלים: "So Gone" אשר הגיע למקום ה-10 בארצות הברית, "Knock Knock" ו-"Get It Off" אשר יצאו במקביל אך לא זכו להצלחה כמו הסינגל הקודם. הסינגל הרביעי היה השיר "U Should've Known Better" אשר זכה להצלחה והגיע למקום ה-19 בארצות הברית. האלבום קיבל ביקורות חיוביות וזכה להצלחה בארצות הברית כאשר מכר 1,070,000 ובכך היה זכאי למעמד פלטינה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
|-
!ארצות הברית
|17 ביוני 2003
| rowspan="4" |ג'יי
|-
!קנדה
|24 ביוני 2003
|-
!בריטניה
|30 ביוני 2003
|-
!אירופה
|21 בספטמבר 2004
|}

==קישורים חיצוניים==
* 

== הערות שוליים ==

קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי מיסי אליוט
קטגוריה:אלבומים שהופקו על ידי קניה וסט
קטגוריה:אלבומים שהופקו על ידי רודני ג'רקינס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ג'יי רקורדס
מפרץ ריימיל

מפרץ ריימיל (באנגלית: Rymill Bay) הוא מפרץ בחוף המערבי של ארץ גרהאם, שבאנטארקטיקה.

רוחב פתחו של המפרץ 16.7 קילומטרים, ואורכו של המפרץ (כניסתו לתוך היבשת) 9.3 קילומטרים.

המפרץ מצוי בין מצוק רד רוק לבין הדום הקרח ברטרנד.

== היסטוריה ==
=== גילוי המפרץ ===

המפרץ התגלה ממרחק על ידי המשלחת הצרפתית הרביעית לאנטארקטיקה בפיקודו של ז'אן-בפטיסט שארקו בשנת 1909.

המפרץ נסקר לראשונה בשנת 1936 על ידי המשלחת הבריטית אל ארץ גרהאם.

המפרץ נסקר בשנית בשנת 1948 על ידי סקר שטחי חסות איי פוקלנד, במשלחת שיצאה מתחנת האי סטונינגטון.

=== מקור השם ===

שמו של המפרץ ניתן לו על ידי אנשי המשלחת הבריטית אל ארץ גרהאם.

המפרץ נקרא על שמו של ג'ון רידוך ריימיל, המפקד האוסטרלי של המשלחת הבריטית אל ארץ גרהאם; ולימים מפקד משלחת חקר בריטית למזרח גרינלנד, בין השנים 1932–1933.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:13103 מפרץ ריימיל] באתר הסקר הגאולוגי של ארצות הברית.
* [https://data.aad.gov.au/aadc/gaz/scar/search_names_action.cfm?search_text=12559&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ ריימיל] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=14243 מפרץ ריימיל] באתר marineregions

== הערות שוליים ==

ריימיל
ריימיל
The Makings of Me

The Makings of Me (בעברית: התיקונים שלי) הוא אלבומה החמישי של הזמרת מוניקה, אשר יצא ב-3 באוקטובר 2006 על ידי ג'יי רקורדס בארצות הברית.

== הפקה ==
מבחינה מוזיקלית האלבום מכיל מוזיקת היפ-הופ, גוספל ושירים הדומים בסגנונם לשירים מאלבומה הקודם. מונקיה אמרה כי אלבום זה הוא סוג של המשך לאלבומה הקודם והמטרה שלה הוא שישמע אינטימי כמו אלבומה הקודם ודומה לו מוזיקלית. על האלבום עבדו מספר רב של מפיקים, חלקם מפיקים שעבדו איתה על אלבומיה הקודמים כמו מיסי אליוט, ג'רמיין דופרי ובראיין מייקל קוקס לצד מפיקים חדשים כמו דה אנדרדוגס, טאנק ושון גרט.

האלבום קיבל ברובו ביקורות חיוביות ממבקרי המוזיקה אשר שיבחו את הביצועים הקוליים של מוניקה וטענו כי האלבום "תוספת ראויה לקטלוג שלה". הרבה מהביקורות החיוביות היו כלפי סינגל הבכורה של האלבום "Everytime tha Beat Drop" אשר הרבה מבקרים שיבחו אותו על הפקתו ועל השפעותיו המוזיקליות. האלבום הגיע בשיאו למקום ה-8 בארצות הברית ולמקום הראשון במצעד אלבומי ה-R&B/היפ-הופ ובכך הפך לאלבום הראשון שלה שעושה זאת. הוא מכר 93 אלף עותקים בשבוע הראשון ליציאתו ובכך הפך לאלבומה הראשון של הזמרת שלא מכר מעל 100 אלף עותקים בשבוע הראשון ליציאתו במדינה מאז אלבום הבכורה שלה והיה גם לאלבום הראשון שלה שלא הגיע לעמד פלטינה במדינה.

מתוך האלבום יצאו 4 סינגלים: "Everytime tha Beat Drop" בשיתוף עם ההרכב Dem Franchize Boyz. הוא נכנס למקום ה-48 בארצות הברית ובכך הפך לשיר היחדי מהאלבום שנכנס למצעד האמריקאי. לאחר מכן יצאו הסינגלים "A Dozen Roses (You Remind Me)" ו-"Sideline Ho" אשר נכשלו גם בשאר העולם וגם גם הסינגל הרביעי מהאלבום. בתגובה לחוסר הצלחת האלבום ושיריו מוניקה טענה כי מה שהוביל לכך היה חוסר בקידום האלבום ושיריו. האלבום קיבל מועמדות לפרס אלבום ה-R&B/נשמה הנשי הטוב ביותר בטקס פרסי הנשמה. האלבום יצא לאור מחדש באפריל 2007 וכלל רינגטונים לשיר
"The First Night", רקעים בחינם לטלפון, וכרטיס למופע שלה.

==קישורים חיצוניים==

קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי מיסי אליוט
קטגוריה:אלבומים שהופקו על ידי סוויז ביטס
קטגוריה:אלבומי חברת ג'יי רקורדס
קרחון רומולוס

קרחון רומולוס (באנגלית: Romulus Glacier) הוא קרחון רחב, בחוף המערבי של ארץ גרהאם, שבאנטארקטיקה.

אורכו של הקרחון 13 קילומטרים; רוחבו 3.7 קילומטרים.

הקרחון זורם מהמדרונות הצפוניים של הר לופה, לכיוון מערב, בין הרי בלקוול, והר בלק ת'אמב.

== היסטוריה ==
=== גילוי ומיפוי הקרחון ===

הקרחון נסקר לראשונה בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.

הקרחון נסקר בשנית על ידי סקר שטחי חסות איי פוקלנד בין השנים 1948–1949; משלחת זו יצאה מהאי סטונינגטון.

=== מקור השם ===

שמו של ההר ניתן לו על ידי סקר שטחי חסות איי פוקלנד.

השם ניתן בעת שניתנו שמם של קרחון רמוס והר לופה.

השמות מקורם בסיפור מהמיתולוגיה הרומית על רומולוס ורמוס - תאומים שזאבה (בלטינית: "לופה") הניקה אותם.

מוצאו של קרחון רמוס סמוך למוצאו של קרחון רומולוס (קרחונים תאומים), ושניהם נובעים ממדרונות הר לופה.

== ראו גם ==
* קרחון רמוס
* הר לופה

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12860 קרחון רומולוס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12329&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון רומולוס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/romulus_glacier מחשבון מרחקים - המרחק בין קרחון רומולוס לאתרים סמוכים]

== הערות שוליים ==

רומולוס
דאף דאפפודיל

דאף דאפפודיל (בהולנדית: DAF Daffodil), היא מכונית משפחתית קטנה, 2 דלתות, שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), אשר יוצרה בין השנים 1967–1961.
==דגמים==
* בין השנים 1963–1961 יוצר דגם "דאף 750", יוצרו 16,767 יחידות.
* בין השנים 1967–1961 יוצר דגם "דאף דאפפודיל", יוצרו 132,319 יחידות.
=="דאף דאפפודיל"==

* 2 דלתות.
* 4-5 נוסעים.
* מנוע קדמי.
* מנוע בנזין.
* מנוע קירור אוויר.
* סוג הנעה: הנעה אחורית.
* קיבולת מכל דלק - 33 ליטר.
* צמיגים: 145-330.
* יחס כוח / משקל : 39.52 כ"ס ל-1,000 ק"ג.
* תאוצה בין 0–80 קמ"ש היא 29 שניות.

==היסטוריה==

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף דאפפודיל, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב וולוו צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

== תמונות ==
<gallery mode="packed" heights="120">
קובץ:Voorgevels - Renesse - 20185283 - RCE.jpg | "דאף דאפפודיל"
קובץ:Daf 750 (6879066575).jpg | "דאף 750"
קובץ:1962 DAF 750 Type 301 standaard pic1.JPG | "דאף 750", שנת 1962
קובץ:1962 DAF 750 Type 301 standaard pic2.JPG | "דאף 750", שנת 1962 - מבט לתא הנהג ולוח מחוונים
קובץ:Classic Daf (8620159444).jpg | "דאף דאפפודיל" - מבט לתא המטען האחורי
קובץ:Daf 750 Daffodil - Flickr - Joost J. Bakker IJmuiden.jpg | "דאף 30"
קובץ:DAF30.jpg | "דאף 30"
קובץ:DAF 30.jpg | "דאף 30"
קובץ:DAF Daffodil 30 + DAF 46.jpg | מימין: "דאף 30", משמאל: דאף 46
קובץ:Daf 750 Daffodil.jpg | "דאף 30" - מבט לתא הנהג ולוח מחוונים
קובץ:DAF 31 (1965) rearleft.jpg | "דאף 31", שנת 1965
</gallery>

==ראו גם==

==קישורים חיצוניים==

* 
* 

== הערות שוליים ==

קטגוריה:מכוניות משפחתיות
קטגוריה:דגמי מכוניות שהושקו ב-1961
דאפפודיל
קטגוריה:כלי רכב המיוצרים בהולנד
Bad Child

Bad Child הוא סינגל שהוקלט על ידי הזמרת-יוצרת האוסטרלית טונס אנד איי. השיר יצא לאור ב-12 במרץ 2020, כסינגל שלא מתוך אלבום, על ידי חברת התקליטים Bad Batch רקורדס.

==רקע וכתיבה==
ב-11 במרץ 2020, הודיעה ווטסון כי תוציא מוזיקה חדשה למחרת. יציאת השיר, יחד עם כללה שיר נוסף הנקרא "Can't Be Happy All the Time", אשר מלווה בקליפ מונפש. הזמרת חשפה כי לראשונה היא כתבה שיר "בנעליו של מישהו אחר; כותבת מנקודת מבטם". עוד הסבירה כי השיר הוא "דרך שלה לראות את החיים גדלים דרך עיניו של מישהו אחר".

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!בעולם
|12 במרץ 2020
|הורדה דיגיטלית • הזרמת מוזיקה
|Bad Batch רקורדס
|
|}

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי טונס אנד איי
קטגוריה:שירים באנגלית
מגדלנה (אי, מגאיאנס ואנטארקטיקה צ'ילנה)

המגדלור על רקע מושבת הפינגוונים
האי מגדלנה (בספרדית: Isla Magdalena) הוא אי קטן במצר מגלן בדרום צ'ילה. האי הוא אזור רבייה חשוב עבור פינגווינים מהמין פינגווין מגלן. הוא מאוכלס כל השנה על ידי כוח קטן של שומרי הפארק: 6 בקיץ, 3 בחורף. לטירונים או לשומרים בשנתם הראשונה אסור להתנדב לתפקיד זה בתנאי החורף הקשים. הם מתגוררים במבנה המשמעותי היחיד הצמוד למגדלור של האי מגדלנה.

==היסטוריה==
ההיסטוריונים משוכנעים שפרדיננד מגלן ראה את האי ב-1520 כשהוא עבר לראשונה במצר, בדרכו להקיף את העולם. תיאור של האי מופיע ביומנו של אנטוניו פיגאפטה, עוזרו האיטלקי של מגלן שיצא לאור בשם "המסע הראשון סביב העולם" (Relazione del primo viaggio intorno al mondo).

בשנת 1902 הוקם מגדלור בנקודה הגבוהה ביותר של האי. המגדלור מופעל על ידי טורבינת רוח מאז שנת 1955. בשנת 1976 המבנה צורף לרשימת המבנים ההיסטוריים של צ'ילה. כיום המגדלור עובד באופן אוטומטי לחלוטין ומשמש גם כמגדל תצפית ומרכז מידע.

==גאוגרפיה ואקלים==
האי שוכן במצר מגלן במחוז מגאיאנס ואנטארקטיקה צ'ילנה, כ-32 קילומטרים צפונית-מזרחית לבירת המחוז פונטה ארנס. האי שטוח למדי. אורכו 1.7 קילומטרים, רוחבו 650 מטרים וגובהו המקסימלי 27 מטרים מעל גובה פני הים. שטח האי 850 דונם.

אקלים האי הוא האקלים הממוזג והקר האופייני לדרום צ'ילה. הטמפרטורה השנתית הממוצעת היא סביב 8°C. בחודשי החורף הטמפרטורות הן סביב 0°C. הטמפרטורה הממוצעת בקיץ היא 14.9°C. כמות המשקעים השנתית הממוצעת היא בסביבות 300 עד 400 מילימטרים.

==צמחייה ובעלי חיים==
הצמחייה של האי מוגבלת לעשבים הגדלים בדלילות.

האי מגדלנה הוא אתר רבייה חשוב עבור פינגווינים, קורמורנים וכמה מינים של שחפים. מאוקטובר ועד מרץ מאכלסים את האי מעל ל-60,000 זוגות של פינגווין מגלן. אריה ים דרום-אמריקאי ודוב ים דרום-אמריקני חיים בחלק הדרום-מערבי של האי.

==שימור ותיירות==

ב-1966 הוכרזו האי מגדלנה והאי מרטה (Isla Marta) הסמוך כפארק תיירות לאומי (Parque Nacional de Turismo). ב-1982 הוכרזו שני האיים כמונומנט לאומי בשם "המונומנט הטבעי לוס פינגווינוס" (Los Pingüinos Natural Monument).

הדיג אסור ברדיוס של 30 קילומטרים סביב האי. משנת 1998 פועל באי פרויקט מעקב אחרי התפתחות אוכלוסיית הפינגווינים והשפעות התיירות עליהם בחסות ממשלת צ'ילה, ובשיתוף הממשלה האנגלית. החוקרים משווים את התוצאות למצבם של הפינגווינים באיי פוקלנד, שבהם מותר דיג מסחרי, ונקבע כי בעלי החיים באי מגדלנה מראים חיוניות משמעותית, הם צעירים יותר וכי אוכלוסיית האי הכוללת גדלה בהתמדה. לשינויי האקלים הייתה השפעה שלילית על הפינגווינים, כמו העלייה באוכלוסיית החמסניים הניזונים מביצי הפינגווינים ומהאפרוחים.

ניתן להגיע אל האי מגדלנה במעבורת מפונטה ארנס. מדי שנה מבקרים מעל ל-23,000 תיירים באי, במיוחד כדי לצפות בפינגווינים הרבים.

==קישורים חיצוניים==

*[https://tours.photos/2019/08/02/patagonia-location-isla-magdalena/ תמונות וקטע וידאו מהשיט לאי]

==הערות שוליים==

קטגוריה:איים לא מיושבים
קטגוריה:צ'ילה: איים
קטגוריה:מגאיאנס ואנטארקטיקה הצ'יליאנית
יחסי אריתריאה–דנמרק

יחסי אריתריאה–דנמרק הם היחסים הנוכחיים וההיסטוריים בין דנמרק לאריתריאה. דנמרק מיוצגת באריתריאה דרך שגרירותה בניירובי, ואריתריאה מיוצגת בדנמרק דרך שגרירותה בסטוקהולם. היחסים בין דנמרק לאריתריאה הדרדרו, מכיוון שדנמרק החליטה להשעות את שיתוף הפעולה בפיתוח עם אריתריאה בינואר 2002, ולסגור את שגרירותה ביוני 2002. לאחר מלחמת אריתריאה–אתיופיה משנת 1998 עד 2000 שלחה דנמרק 320 חיילים למשלחת האו"ם לאתיופיה ולאריתריאה לפקח על הפסקת אש במלחמת הגבולות.

== היסטוריה ==
בשנת 1950 הצביעו דנמרק ו-15 מדינות אחרות בעד אריתריאה ואתיופיה תחת שלטונו של היילה סלסי באו"ם. במהלך מלחמת העצמאות האריתראית שלחה דנמרק סיוע הומניטרי לחזית העממית לשחרור אריתראה. בשנות השמונים פרלמנט דנמרק קיבל החלטה התומכת בעצמאות באריתריאה. אך סגרה אותה ביוני 2002, בשנת 2001, דנמרק סיימה את סיוע לאריתריאה בגלל מעצרם של סטודנטים אריתראים ופוליטיקאי אופוזיציה על ידי הנשיא איסאייס אפוורקי, והיעדר חופש העיתונות באריתריאה.

== ביקורים רמי דרג ==
בפסגת הליגה הערבית בשנת 2000 בקהיר פגש נשיא אריתריאה, איסייס אפארבי, את הנסיך פרדריק וכינה את מערכת היחסים בין דנמרק לאריתריאה "למופת". בפברואר 2001 ביקר שר החוץ הדני, מוגנס ליקטופט באריתריאה, כדי לדון בתוכניות פיתוח בין דנמרק לאריתריאה.
כוס ויסקי גלנקיירן

כוס גלנקיירן
כוס ויסקי גלנקיירן (באנגלית: Glencairn whisky glass) היא כוס המשמשת להגשת ויסקי נקי, הגלנקיירן נחשבת לכוס הרשמית לשתיית ויסקי על ידי מומחים ברחבי העולם.

גלנקיירן יוצרה לראשונה על ידי חברת Glencairn Crystal Ltd.
הכוס עוצבה על ידי ריימונד דוידסון מנהל החברה. צורת הכוס עוצבה בצורה שריחות הויסקי ישמרו בכוס ויגיעו לאף של השותה. הכוס יוצרה לראשונה בשנת 2001.
גובה הכוס 115 מילימטר והיא בנפח 175 מ"ל ומיועדת למילוי 50 מ"ל משקה.

בשנת 2006 זכתה הכוס בפרס המלכה ליוזמה . הפרס גרם לפרסום רב לכוס ולפופולריות רבה בקרב שותי ויסקי ברחבי העולם.

==קישורים חיצוניים==

* http://whisky-il.co.il/glassware/ 

ויסקי גלנקיירן
קפוואני קיוואנגה

קפוואני קיוואנגה (באנגלית: Kapwani Kiwanga; נולדה בשנת 1978) היא אמנית קנדית העובדת בפריז, צרפת.<ref name="lee"></ref> בשנת 2018 היא הוכתרה כזוכה הראשונה של פרס האמן Frieze.

== קורות חייה והשכלה ==
קיוואנגה נולדה בשנת 1978 בהמילטון, אונטריו, קנדה, וגדלה שם ובעיירה ברנטפורד הסמוכה, שם לקחה שיעורים בגלריה לאמנות גלנהירסט בבראנט.<ref name="lee"></ref> היא אמרה שהיא למדה את נקודת המבט שלה על קולוניאליזם ועל תושביה הילידים של קנדה מהזמן שלה בברנטפורד, שנמצאת על דרך הלדימנד בשטחים המסורתיים של העמים אנישינאבה והאודינוסואוני. לימים קיוואנגה למדה אנתרופולוגיה באוניברסיטת מקגיל במונטריאול, ואמנות בתוכנית "לה סיין" בתוכנית בית הספר הלאומי הגבוה לאמנויות היפות בפריז.<ref name="poggi"></ref>

== עבודה ==
עבודתה של קיוואנגה מעוצבת על פי הרקע האקדמי שלה באנתרופולוגיה ובדת השוואתית, ולעיתים קרובות היא כוללת פורמטים ומדיה רבים כדי לאפשר מגוון של חוויות עבור הצופה.<ref name="CA"></ref> קיוונגה בוחנת את ההיבטים החברתיים והפוליטיים של העולם באמצעות השקפה רב-פרספקטיבית, שנוצרה דרך התבגרותה בקנדה, ביקורי משפחה בטנזניה, ובילתה את עשר השנים האחרונות של חייה בצרפת.<ref name=":0"></ref> היא מעסיקה אסטרטגיות של מחקר מדעי חברתי ואופני תצוגה תיעודיים בעבודתה.<ref name="artsy"></ref> בפרויקט הטרילוגיה של אפרוגלקטיקה (החל משנת 2011), קיוונגה ממלאת את תפקיד האנתרופולוגית מהעתיד שמחקריה נשענים על אפרופוטוריזם, אסטרונומיה אפריקאית ומגדר.<ref name="steingo"></ref> בעבודתה האחרונה, "Safe Passage" קיוואנגה עוברת את ההיסטוריה של חוויית האדם השחור (blackness) באמריקה, מתקופת העבדות לזמן העכשווי והשפעת הטכנולוגיה בסוגיות כמו נראות. זוהי יצירה פיסולית המונעת על ידי מחקר ומבוססת על שורשיה האנתרופולוגיים של קיוואנגה.

== תערוכות מרכזיות ==
תערוכות יחיד של עבודותיה של קיוואנגה נערכו במרכז ז'ורז' פומפידו, CCA גלאזגו, המוזיאון האירי לאמנות מודרנית, ה-Bienal Internacional de Arte Contemporáneo באלמריה, ספרד, Salt Beyoglu באיסטנבול, הגלריה הדרומית של לונדון, ה-Jeu de Paume, פסטיבל הסרטים והווידאו התיעודי של קאסל, Paris Photo וThe Power Plant בטורונטו. קיוואנגה הייתה האמנית המוזמנת בשנת 2016 בתערוכת הארמורי.<ref name="armory"></ref> מינואר עד מרץ 2018, גלריית האמנות Glenhyrst של בראנט, ערכה תערוכת יחיד של עבודתה תחת הכותרת Kapwani Kiwanga: Clearing.<ref name="gh"></ref> מפברואר עד מאי 2018, קרן אסקר יצרה את התערוכה "חומה היא רק חומה (וכלום לא יותר מזה)"'.<ref></ref> מ-8 בפברואר 2019 עד 21 באפריל 2019, קיוואנגה הוצגה במרכז לאמנויות חזותיות ב-MIT List במופע יחיד שכותרתו Safe Passage.<ref name=":0"></ref>

== ייצוג ==
קיוואנגה מיוצגת על ידי גלריה Jérôme Poggi בפריז, גלריית גודמן ביוהנסבורג וקייפטאון, וגלריה Tanja Wagner בברלין.<ref name="poggi"></ref><ref name="goodman"></ref><ref name="wagner"></ref>

== פרסים ==
קיוואנגה קיבלה שתי מועמדויות לBAFTA על עבודות הקולנוע והווידאו שלה.<ref name="armory"></ref> בשנת 2018 היא נבחרה כזוכה הראשונה של פרס האמן Frieze,<ref name="frieze"></ref> וזכתה בפרס Sobey Art בהמשך אותה שנה.<ref name="cbc"></ref>. בשנת 2020 היא זכתה ב"פרס מרסל דושן" שמענק בין היתר זכות לתערוכה אישית במרכז ז'ורז' פומפידו.

== קישורים חיצוניים ==
* 
* [http://www.kapwanikiwanga.org www.kapwanikiwanga.org]

== הערות שוליים ==

קטגוריה:אמנים קנדים
קטגוריה:אמניות
קטגוריה:אמנים
קטגוריה:נשים זוכות פרסים: אמנות
קטגוריה:קנדיות שנולדו ב-1978
יחסי דנמרק–מצרים

יחסי דנמרק–מצרים הם יחסי החוץ בין דנמרק לבין מצרים. דנמרק מחזיקה במצרים שגרירות בקהיר,<ref></ref> ו-3 קונסוליות בסואץ, פורט סעיד וקהיר.<ref></ref> מאידך, מצרים מחזיקה בדנמרק שגרירות בקופנהגן בלבד. שתי המדינות הם חברות איחוד מדינות הים התיכון.

פרשת קריקטורות מוחמד ב-2006 גרמה משבר דיפלומטי בין דנמרק לבין מצרים.<ref>[http://www.cphpost.dk/news/politics/1-latest-news/10850.html?tmpl=component&print=1&page= Egypt discontinues dialogue with Denmark on human rights]</ref>

אחרי שפר סטיג מולר ביקר את הנשיא חוסני מובארכ ב-2008, מובארק תיאר את היחסים הדו-צדדיים כטובים ופורים והביע את תמיכתו בהרחבה נוספת, במיוחד שיתוף הפעולה הכלכלי.

== יחסים פוליטיים ==
שר החוץ המצרי, אחמד אבו אל-רייט, כתב מספר מכתבים לראש ממשלת דנמרק ולהאו" ם המזכיר-הכללי להסביר כי הם לא רוצים שראש הממשלה יעמיד לדין את העיתון Jyllands-Posten; הם רק רצו "הצהרה רשמית דנית המדגישה את הצורך ואת החובה לכבד את כל הדתות, ולהימנע מלהעליב את נביאם כדי למנוע הסלמה שתביא לתוצאות חמורות ומרחיקות לכת".<ref></ref> לאחר מכן, ממשלת מצרים מילאה תפקיד מוביל בפתרון הבעיה במזרח התיכון.<ref></ref>

העיתון המצרי אל-פאגר הדפיס מחדש את חלק מהקריקטורות, ותיאר אותן כ"עלבון מתמשך" ו"פצצה גזענית". וטענו שהם חילול פנים כלפי מאמינים מהאמונה המוסלמית, נועדו להשפיל מיעוט דני, או שהם ביטוי של בורות בנוגע לתולדות האימפריאליזם המערבי.<ref></ref><ref></ref>

=== התגובה הדנית למהפכה המצרית של 2011 ===
במהלך המהפכה המצרית ב-2011, שר החוץ הדני לין אספרסן גינה בתוקף את פעולות הרשויות המצריות לכאורה נגד ההפגנות.<ref></ref> הפוליטיקאי הדני-פלסטיני, נאסר חאדר, דחק במובארק להתפטר.<ref></ref> משרד החוץ הדני הזהיר גם מפני כל נסיעות למצרים.<ref></ref>

== שיתוף פעולה ==
בשנות ה-40 הסחר בין דנמרק לבין מצרים הסתכם ב-7 מיליון קרונה דנית.<ref></ref> הסכם על תרבות, מדע, חינוך נחתם ב-29 באוקטובר 1972.<ref>[http://untreaty.un.org/unts/60001_120000/7/26/00013288.pdf Agreement on cultural, educational and scientific cooperation. Signed at Cairo on 29 October 1972]</ref> ב-1970, דנמרק שלחה סיוע למצרים עם 9.7 מיליון קרונה דנית, עבור חיטה וקמח.<ref></ref>

== סיוע בפיתוח ==
מצרים השתתפה מ-1989 ל-2008 בתוכנית המדינה של דנמרק. 6 מיליארד דולר ניתנו לתמיכה בפרויקטים של מצרים, כולל חוות רוח בזאפרנה קרוב לעין סוחנה.<ref name="facts"></ref>

== ביקורים רמי דרג ==
באוקטובר 2008, פר סטיג מולר ביקר את חוסני מובארכ. חוסני מובארכ ביקר בדנמרק ב-17 בדצמבר 2009.<ref name="bilateral">[http://www.sis.gov.eg/en/LastPage.aspx?Category_ID=1027 Bilateral relations between Denmark and Egypt]</ref> משלחת של ועדת החינוך המצרית ביקרה בדנמרק ב-2007.<ref>[http://www.mfa.gov.eg/MFA_Portal/en-GB/Foreign_Policy/International_Relations/Egypt_Euro/17_9_2007_Denmark_Education.htm Egyptian European relations]</ref>

==קישורים חיצוניים==

== הערות שוליים ==
אל-מוזירע

אל-מוזירע או "אום זרע" (בערבית: المُزيرعة) היה כפר ערבי<ref></ref>, ששכן במקום בו נמצאת היום הכניסה הראשית לאלעד.

הכפר מוזכר על ידי אדוארד רובינסון שראה אותו מהמגדל של רמלה. ויקטור גרן שביקר בכפר בשנת 1870 מתאר אותה כיושבת על גבעה מסולעת ובעלת בתים קטנים. מפקד אוכלוסין מאותה תקופה מונה 68 בתים בהם התגוררו 234 גברים.

בשנת 1919 נוסד בכפר בית ספר לבנים. מפקד אוכלוסין 1922 של ארץ ישראל מצא בכפר 578 תושבים, כולם מוסלמים. במפקד אוכלוסין 1931 של ארץ ישראל נמנו בכפר 780 תושבים, כולם מוסלמים, ב-186 בתים.

במהלך קרבות עשרת הימים נכבש הכפר על ידי צה"ל ותושביו נטשוהו. באוגוסט 1948 תואר הכפר:
:"כפר עשיר זה, כדומיו, נטוש היה ועזוב. בגרנות הכפר ניצבות ערימות התבואה שהוכנו לדיש. מעבר שני של הכפיר פוגשים אנו בבחורים החוזרים מן המשלטים הקיצוניים כשידיהם עמוסות אשכולות ענבים שנבצרו זה עתה בכרמי הכפר. בתי הכפר עזובים. כרים וכסתות מפוזרים בחדרים ובערימות הנוצות המתעופפות מפוזרים ספרים רבים, בעיקר בערבית. כאן, מספר המפקד, מצאתי כ־70 ספרי קריאה באנגלית, וזהו שלל־האויב שלי."

ביוני 1949 התיישבו בכפר עולים מצ'כוסלובקיה שהקימו את מושב מזור. הם עדיין התגוררו בבתי הכפר בתחילת 1953. בהמשך עבר המושב כ-3 קילומטר מערבה. וליד ח'אלדי תיאר את אתר הכפר בשנת 1992 כמיוער בעיקרו עם מספר מצומצם של בתים שנותרו על תלם.

==קישורים חיצוניים==

==הערות שוליים==

קטגוריה:קהילות ויישובים ערביים שנחרבו במלחמת העצמאות
קטגוריה:השרון: קהילות ויישובים ערביים שנחרבו במלחמת העצמאות
קטגוריה:אלעד
קטגוריה:מזור
עמית המשאית

עמית המשאית (באנגלית: The Adventures of Chuck and Friends) היא סדרת טלוויזיה מנופשת אמריקאית-קנדית לילדים. הסדרה שודרה לראשונה ב-15 באוקטובר 2010 בערוץ Discovery Family. הסדרה היא בת 2 עונות ו-39 פרקים באורך 22 דקות כל אחד.

בישראל הסדרה שודרה לראשונה בשנת 2012 בערוץ הופ!. בשנת 2019, הסדרה דובבה פעם נוספת לעברית עבור ערוץ JimJam, כאשר היא שודרה תחת השם "הרפתקאות צ'אק וחבריו".

== עלילה ==
העלילה עוסקת במשאית הרפתקנית, יצירתית ומצחיקה בשם עמית, החולם לעשות שינוי בעולם.

== דמויות ומדבבים בעברית ==
=== שנת 2012 === 
הדיבוב העברי בוים על ידי אורנה כץ, והופק על ידי יעל אללוף באולפני וידאופילם אינטרנשיונל.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|עמית
|דייוויד לרנר
|-
|זבלון
|איתי תורן
|-
|עומר
|דולב סלע
|-
| rowspan="2" |חפר
|גיא רוזן
|-
|אור מאיר
|-
|סוקי
|לורן סביר
|-
|אבא
|צביקה פורמן
|-
|אמא
|אורנה כץ
|-
|ראלי
|לירון לב
|-
! rowspan="2" |דמויות שונות
|אביהוד תדהר
|-
|דן שצברג
|-
!ביצוע שיר פתיחה
|דייוויד לרנר
|-
!ביצוע שיר סיום
|לירון לב
|}

=== שנת 2019 ===
הדיבוב העברי בוים על ידי אפי בן ישראל, והופק על ידי ענבר שטגר עזרא באולפני דאבי דאב.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|צ'אק
|עדי ביטי
|-
|דיגר
|יהונתן מגון
|-
|ראודי
| rowspan="4" |קובי ליקורמן
|-
|פליפ
|-
|פלאש
|-
|רד
|-
|ביגס
|אלונה אלכסנדר
|-
|הנדי
|ספיר דרמון
|-
|הולי
|טליה ברקאי
|-
|פורטר
|ערן מור
|-
!דמויות שונות
|ערן מור
|-
!ביצוע שיר פתיחה
|עדי ביטי
|}

== סקירת הסדרה ==

== קישורים חיצוניים ==
* 

* 

קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות ערוץ הופ!
קטגוריה:JimJam: סדרות
אחתה ואן דר מיין

טבע דומם של פירות ופרחים
אחתה ואן דר מיין (בהולנדית: Agatha van der Mijn; 13 במאי 1700 – 1776/1796) הייתה ציירת פרחים מהמאה ה-18. היא נולדה בצפון הולנד ופעלה בלונדון.

== ביוגרפיה ==
אחתה ואן דר מיין הייתה אחותו הצעירה של הצייר הרמן ואן דר מיין, וכמו אחייניתה קורנליה היא למדה ממנו את אמנות ציור הפרחים.<ref name="RKD">Agatha van der Mijn in the RKD</ref> המשורר וילם ואן סוואננבורג (1678–1728) פרסם בשנת 1724 את ספר השירים "פרנאס" שכלל שיר לכבוד יום הולדתה ה־18, בשיר זה הוא מתוודה על אהבתו בת האלמוות כלפיה ומזכיר אותה כ"מכשפה מתוקה, אלה של פרחים מצוירים".<ref name="DBNL">[http://www.dbnl.org/tekst/swaa003wvsw01_01/swaa003wvsw01_01_0028.php Mei-zang, Op den 18ste Verjaardag van de Kunst- en Bloem-schilderesse Agatha vander Myn]</ref> שיר זה מעיד על כך שהיא הייתה ציירת פרחים פעילה לפני שנת 1718. ייתכן שהיא ליוותה את אחיה כאשר לקח את משפחתו ואת משפחת תלמידו יקובה מריה ואן ניקלן לדיסלדורפ במהלך השנים 1712–1713 כדי לעבוד אצל יוהאן וילהלם, הנסיך הבוחר מפפאלץ. גם ציירת הפרחים רחל רויש, הייתה פעילה בדיסלדורפ בשנים 1712–1716, ויצירותיהן של אחתה ואן דר מיין, ניקלן ואחייניתה קורנליה ואן דר מיין, הן בעלות סגנון דומה. בשנת 1722 עבר הרמן ואן דר מיין ללונדון עם משפחתו ואחתה התלוותה אליהם.<ref>[https://archive.org/stream/englishfemalear00claygoog#page/n97/mode/2up Heromen and Agatha Vandermijn] in English Female Artists by Ellen Creathorne Clayton, 1876</ref> הרמן נפטר שנה לאחר מות בנו רוברט, אשר שקע בקרח במרילבון בעת החלקה על הקרח בשנת 1740.

בשנת 1808 אדוארד אדוארדס כתב את הדברים הבאים בקטע על אחיינה, בנו של הרמן, פרנק: "לצד פרנק, היו שני אמנים נוספים בעלי אותו שם, ר' וא' וונדרמיין, ושניהם קשורים למנוח. אחד מהם צייר בעבור חנויות, וישנן הרבה תמונות של גבר זקן לבוש במעיל רפוי וחבוש כובע, מחבק שק של כסף, ואלו צוירו על ידי אחד האמנים האלה. אשתו של אחד מהם השתייכה אף היא למקצוע: היא ציירה פירות ופרחים, והם הוצגו בחדרי בית האגודה ב-Strand, בשנים 1761 ו-1762.<ref>[https://archive.org/stream/anecdotesofpaint00edwa#page/n7/mode/2up Anecdotes of painters who have resided or been born in England : with critical remarks on their productions] Sequel by Edwards, Edward, 1738-1806, after Walpole, Horace, 1717-1797 (Anecdotes of painting in England), 1808</ref>

==קישורים חיצוניים==

* [http://resources.huygens.knaw.nl/vrouwenlexicon/lemmata/data/MijnAgatha Agatha van der My] בשנת 1001 Vrouwen uit de Nederlandse geschiedenis 

== הערות שוליים ==

קטגוריה:נפטרות ב-1776
קטגוריה:ציירות הולנדיות
קטגוריה:ילידות 1700
קטגוריה:ציירות המאה ה-18
קטגוריה:הולנדים שנולדו במאה ה-17
בוב קאסטן

רוברט וולטר קאסטן הבן (באנגלית: .Robert Walter Kasten Jr; נולד ב-19 ביוני 1942) הוא פוליטיקאי אמריקאי, שכיהן כחבר הקונגרס של ארצות הברית מטעם מדינת ויסקונסין, ראשית בבית הנבחרים (1979–1975) ולאחר מכן בסנאט (1993–1981).

== ביוגרפיה ==
קאסטן נולד במילווקי שבוויסקונסין. הוא למד בבית הספר "מילווקי קאנטרי דיי" בטרם סיים את לימודיו ב-1960 בבית הספר רוזמרי הול (Choate Rosemary Hall) אשר בוולינגפורד שבקונטיקט. ב-1964 היה לבוגר אוניברסיטת אריזונה השוכנת בטוסון, ושנתיים אחר כך ב-1966 קיבל תואר שני במנהל עסקים מבית הספר לעסקים של אוניברסיטת קולומביה שבמנהטן, ניו יורק. בין השנים 1966–1972 שירת קאסטן במשמר הלאומי של מדינת ויסקונסין.

ב-1972 נבחר קאסטן לסנאט של מדינת ויסקונסין. בבחירות אמצע הכהונה שנערכו ב-1974 נבחר אל בית הנבחרים של ארצות הברית אחרי שגבר בבחירות המקדימות במפלגה הרפובליקנית על חבר בית הנבחרים המכהן גלן ר. דייוויס. הוא נבחר מחדש ב-1976. שנתיים אחר כך התמודד לתפקיד מושל ויסקונסין ב-1978, אך איבד את המועמדות הרפובליקנית ללי דרייפוס.

קאסטן התמודד לסנאט של ארצות הברית בשנת 1980 ובקושי רב ניצח את הסנאטור הדמוקרטי המכהן גיילורד נלסון. אל ניצחונו של קאסטן תרמה הפופולריות של מושל קליפורניה רונלד רייגן, שבאותה השנה היה המועמד הרפובליקני לנשיאות ארצות הברית ונבחר לבית הלבן. במהלך כהונתו בסנאט הפגין קאסטן עמדות שמרניות בולטות. הוא היה הרפובליקני הראשון שייצג את ויסקונסין בסנאט האמריקני מאז עזב אלכסנדר וילי את תפקידו ב-1963 לאחר שהובס אשתקד בידי גיילורד נלסון.

ב-1985 נעצר קאסטן והואשם בנהיגה בשכרות לאחר שקצין משטרת מחוז קולומביה הבחין בו חוצה רמזור אדום ונוסע בנתיב הנגדי של הכביש. מאוחר יותר התיק נגדו נסגר. בשנה העוקבת קאסטן גבר על מועמד המפלגה הדמוקרטית אד גארווי בבחירות חוזרות לתקופת כהונה שנייה בת שש שנים אחרי מסע בחירות מר ביותר, כזה שהתאפיין בהתקפות אישיות ונזכר כאחד ממערכות הבחירות הנאלחות ביותר ביותר בתולדות ויסקונסין. בבחירות 1992 הובס קאסטן בידי חבר הסנאט של ויסקונסין ראס פיינגולד.

מאז 1993 הוא משמש כנשיא חברת "Kasten & Company", המספקת שירותי ייעוץ אסטרטגי. ביולי 2007 הצטרף קאסטן למסע הבחירות הנשיאותי של רודי ג'וליאני, אז ראש עיריית ניו יורק, כיועץ לענייני מדיניות חוץ. הוא עמד בראש מטה הבחירות של ג'וליאני בוויסקונסין, יחד עם חבר בית הנבחרים לשעבר סקוט קלוג וחברת הסנאט של ויסקונסין לשעבר קאת'י סטפ. לאחר שג'וליאני פרש מהמירוץ הנשיאותי, הביע קאסטן את תמיכתו בסנאטור ג'ון מקיין מאריזונה.

באפריל 2016, קאסטן תמך בדונלד טראמפ, אז המתמודד המוביל בבחירות המקדימות הרפובליקניות למועמדות המפלגה לנשיאות לקראת הבחירות לנשיאות ארצות הברית 2016, והפך לחלק מהצוות המייעץ של טראמפ בענייני מדיניות חוץ.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת אריזונה
קטגוריה:בוגרי אוניברסיטת קולומביה
קטגוריה:חברי בית המחוקקים של ויסקונסין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מוויסקונסין
קטגוריה:חברי הסנאט של ארצות הברית מוויסקונסין
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1942
קרחון סיקורסקי (ארץ גרהאם)

קרחון סיקורסקי (באנגלית: Sikorsky Glacier) הוא קרחון בחוף המערבי של ארץ גרהאם, שבאנטארקטיקה.

הקרחון זורם לכיוון צפון-מערב ונשפך אל מפרץ יוז, צפונית לנקודת צ'ארלס.

== היסטוריה ==
=== גילוי ומיפוי הקרחון ===

הקרחון צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האוסטרלי) 1956–1957.

הקרחון מופה על ידי סקר שטחי חסות איי פוקלנד, בהתבסס על תצלומים אלה.

=== מקור השם ===

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של מתכנן כלי הטיס האמריקאי (ממוצא רוסי) איגור סיקורסקי, חלוץ תעופה אשר תכנן מסוקים מאז 1909; וזאת בדומה לאתרים אחרים בסביבה הנקראים על שמות חלוצי תעופה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13825 קרחון סיקורסקי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13273&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סיקורסקי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

סיקורסקי
זכות הצעקה (אלבום)

זכות הצעקה הוא אלבום האולפן השלישי של להקת הרוק הישראלית נקמת הטרקטור. האלבום יצא לאור בפברואר 1992, על ידי חברת התקליטים נענע דיסק. האלבום הוא אלבום רוק מתקדם, רוק אלטרנטיבי ורוק ישראלי. האלבום הופק על ידי מרטין ראסל והוקלט באולפני D.B. האלבום כלל שני שירים שנהפכו ללהיטים, "ג'ונגל פיתוח" ו"היא".

== היסטוריה ==
לאחר יציאת האלבום נקמת הטרקטור של הלהקה בשנת 1990 הסצנה הישראלית של שנות התשעים קיבלה את הלהקה באהדה רבה. מהר מאוד מיהרו בחברת נענע דיסק להחתים את הלהקה לאלבום נוסף תוך כדי שהלהקה הייתה בעיצומו של מסע הופעות כדי לעודד את מכירות האלבום. הלהקה אספה חומרים במשך כמה חודשים ולאחר מכן עברה להקליט באולפני DB את השירים החדשים. את כל שירי האלבום כתב אבי בללי, ובשביל ההקלטה גויס המפיק המוזיקלי האנגלי מרטין ראסל. את הקלטות האלבום סיימה הלהקה בחודש אוגוסט 1991 וההקלטות עברו לניהולם של טכנאי ההפקה ראסל ועוזריו דדי טל, גיורא פרבר, עמי איילי ובועז עצמון ומנהל ההפקה יואב רייס. על כל התהליך פיקח ניצן זעירא, מנהל חברת התקליטים נענע דיסק. בפברואר 1992 יצא לאור באופן רשמי האלבום עם השם "זכות הצעקה", שנלקח מהמושג זכות הצעקה שטבע הסופר יוסף חיים ברנר ומתייחס לזכות המחאה וחופש הביטוי. האלבום אמנם לא נחל הצלחה מסחרית גדולה כמו אלבומם הראשון, אך הוא קיבל ביקורות טובות מאוד, ונמכר בלמעלה מ-10,000 עותקים.

== רשימת רצועות ==

== קישורים חיצוניים ==
* [https://music.nanadisc.co.il/album/--18 זכות הצעקה להאזנה באתר נענע דיסק]
* 
* 

קטגוריה:אלבומי 1992
קטגוריה:אלבומי רוק מתקדם
קטגוריה:אלבומי רוק אלטרנטיבי
קטגוריה:אלבומי רוק ישראליים
קטגוריה:אלבומי נקמת הטרקטור
קטגוריה:אלבומים בעברית
יחסי דנמרק–קרואטיה

יחסי דנמרק–קרואטיה הם היחסים הדו-צדדיים בין קרואטיה לבין דנמרק. היחסים בין שתי המדינות מתוארים כ"מצוינים",<ref></ref> "ידידותיים" ו"מפותחים".<ref></ref>

דנמרק תמכה באופן פעיל בהצטרפות קרואטיה לאיחוד האירופי ולנאט"ו.<ref></ref> היום, שתי המדינות הן חברות מלאות של האיחוד האירופי ונאט"ו.

== היסטוריה ==
בעקבות קבלת העצמאות הקרואטית מהרפובליקה הפדרלית הסוציאליסטית של יוגוסלביה, דנמרק הכירה בעצמאות קרואטיה ב-15 בינואר 1992,<ref></ref> ושתי המדינות כוננו יחסים דיפלומטיים ב-2 בינואר 1992. מאז שתי המדינות חתמו על 26 הסכמים.<ref></ref>

בשנת 2005 דנמרק השיקה תוכנית בקרואטיה במטרה לתרום לפיתוח של המנהל הציבורי. הסיוע הדני הסתכם ב-13.5 מיליון קרונה דנית.<ref></ref>

בשנת 2012 היצוא הקרואטי הסתכם בסך 39.6 מיליון דולר<ref></ref> בעוד היצוא הדני הסתכם בסך 110 מיליון דולר.<ref></ref>

== יחסים פוליטיים ==
ב-21 באוקטובר 2014 העניקה מרגרטה השנייה, מלכת דנמרק לנשיא קרואטיה איוו יוסיפוביץ' את עיטור מסדר הפיל, המסדר הגבוה ביותר של דנמרק.

ביוני 2015 אזרח דני בשם אולריק גרוסל האגנסן נעצר על ידי המשטרה הקרואטית בשטח ההפקר הידוע כ"ליברלנד" בין קרואטיה לבין סרביה. גרוסל האגנסן נלקח מעבר לגבול קרואטיה והושם במעצר בית למשך 5 ימים לפני שנשפט ל-15 ימי מאסר, מה שגרם להפגנות מחאה בדנמרק.<ref></ref><ref></ref>

== נציגויות דיפלומטיות ==
קרואטיה מחזיקה בדנמרק שגרירות בקופנהגן וקונסוליית כבוד באורהוס,<ref></ref> ואילו דנמרק מחזיקה בקרואטיה שגרירות בזאגרב ו-3 קונסוליות בדוברובניק, רייקה, וספליט.<ref></ref>

==קישורים חיצוניים==

== הערות שוליים ==
ארז'י פלוטאי

ארז'י פלוטאי (בהונגרית: Palotai Erzsi; אוראדיה, 24 בספטמבר 1907 – בודפשט, 19 באוגוסט 1988) הייתה שחקנית, סופרת, מתרגמת ספרותיהודייה-הונגרייה. אחותה של בוריש פלוטאי (1904–1983), אשתו של אלדאר קומלוש (1892–1980).

== ביוגרפיה ==
פלוטאי נולדה במשפחה יהודית כבתם של ארמנד פלוטאי (פולק) ומרגיט פרידמן (1880–1969).<ref></ref> סבא וסבתא שלה היו מסעדנים וסוחרי יין.<ref></ref> פלוטאי סיימה קורס מסחרי בקושיצה לשם עברה המשפחה עוד בילדותה. היא למדה לאחר מכן באוניברסיטת קארל בפראג. משנת 1928 התגוררה בבודפשט. פלוטאי עבדה כקלדנית ואת הקריירה שלה החלה כזמרת שאנסונים על במת התיאטרון. ב־30 בדצמבר 1937 נישא לאלדאר קומלוש בבודפשט.<ref></ref> במהלך מלחמת העולם השנייה לא יכלה לעבוד בשל החוקים האנטי יהודיים, החוק היהודי השני והחוק היהודי השלישי שפורסמו בהונגריה, לכן השתתפה בפעילות האומנותית של אומיקה - ההתאחדות הלאומית היהודית-הונגרית לחינוך, המקום היחיד שיכלה לעבוד. היא גורשה למחנה ריכוז בשנת 1944. לאחר מלחמת העולם השנייה הייתה חברה בקברט הפודיום ובתיאטרון הקומדיה של בודפשט. בשנת 1956 ערכה את ערב הסולו הראשון שלה בתיאטרון פטפי, ומאז היא הופיעה רק לבדה.

== כתביה ==

== תרגומיה ==

== תפקידיה בתיאטרון ==

== סרטיה ==

== פרסים ==
* פרס האמן המעוטר (1963)

== ראו גם ==
* [http://mek.oszk.hu/02100/02139/html/sz20/50.html לקסיקון אמנות הבמה ההונגרי] Magyar színházművészeti lexikon. Főszerk. Székely György. Budapest: Akadémiai. 1994. 
* [https://mek.oszk.hu/02200/02227/html/03/201.html תולדות הספרות ההונגרית] A magyar irodalom története
* [http://mek.oszk.hu/00300/00355/html/ABC11587/11715.htm לקסיקון ביוגרפי הונגרי] Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969
* [https://mek.oszk.hu/00000/00019/html/p/i010098.htm סופרים בני זמננו] Kortárs magyar írók
* [https://oszmi.hu/index.php?option=com_content&view=article&id=221&Itemid=764 ארכיב התיאטראות]. Színházi adattár. Országos Színháztörténeti Múzeum és Intézet

== לקריאה נוספת ==
* מי ומי בספרות ההונגרית Ki kicsoda a magyar irodalomban? Tárogató könyvek 
* מי ומי בספרות ההונגרית-הוצאה מחודשת Ki kicsoda a magyar irodalomban? Budapest: Könyvkuckó Kiadó. 1999. 

== קישורים חיצוניים ==

== הערות שוליים ==

קטגוריה:יהודיות הונגריות
קטגוריה:סופרות יהודיות הונגריות
קטגוריה:משתתפי פעילות האומנות אומיקה
קטגוריה:יהודים בשואה: הונגריה
קטגוריה:ניצולות השואה
קטגוריה:מתרגמים יהודים הונגרים
קטגוריה:שחקניות קולנוע וטלוויזיה יהודיות הונגריות
קטגוריה:שחקניות תיאטרון יהודיות הונגריות
קטגוריה:יהדות בודפשט
קטגוריה:בודפשט: אישים
קטגוריה:הונגריות שנולדו ב-1907
קטגוריה:הונגרים שנולדו ב-1907
קטגוריה:הונגריות שנפטרו ב-1988
קטגוריה:הונגרים שנפטרו ב-1988
אחת ולתמיד

אחת ולתמיד הוא סינגל שהוקלט על ידי הזמר-יוצר הישראלי ישי ריבו. השיר יצא לאור ב-13 בפברואר 2018, כסינגל השלישי מתוך אלבומו השלישי של ריבו, שטח אפור, על ידי חברת התקליטים NMC.

== רקע וכתיבה ==
השיר נכתב והולחן על ידי ישי ריבו והופק על ידי ריבו ומאור שושן.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם פורסם הווידאו קליפ המלא של השיר, העלה ריבו לערוץ היוטיוב שלו את האודיו הרשמי של השיר, ב-13 בפברואר 2018, בסמוך לצאת הסינגל. האודיו מציג בתוכו את עטיפתו של הסינגל ואף את מילותיו של השיר.

נכון לינואר 2024, מונה הצפיות של הקליפ עומד על למעלה מ-28 מיליון צפיות.

== מיקומי שיא ==

== קישורים חיצוניים ==
* [https://www.youtube.com/watch?v=2zZXB_ixeXE הקליפ הרשמי] באתר יוטיוב
* [https://www.nli.org.il/he/items/NNL_MUSIC_AL997008754630405171/NLI דף השיר] באתר הספרייה הלאומית

== הערות שוליים ==

קטגוריה:שירי ישי ריבו
קטגוריה:שירים בעברית
קטגוריה:סינגלים מ-2018
קטגוריה:סינגלים בהוצאת NMC יונייטד אנטרטיינמנט
חבורת הזבל: הסרט

חבורת הזבל: הסרט (באנגלית: The Garbage Pail Kids Movie) הוא סרט קולנוע אמריקאי משנת 1987, אשר מהווה עיבוד קולנועי מסוג לייב אקשן לסדרת קלפי ההחלפה לילדים "חבורת הזבל", אשר זכו לפופולריות רבה במהלך שנות ה-80 של המאה ה-20. את הסרט ביים רוד אמאטאו, אשר גם לקח חלק בכתיבת התסריט.

הקלפים שיצאו לשוק לראשונה בארצות הברית בשנת 1985 היו מעין פרודיה לסדרת הבובות "Cabbage Patch Kids" וכל קלף כלל ילד מחבורת הזבל אשר לו היה לרוב מראה חריג. 

עלילת הסרט התמקדה בשבע מהדמויות (אשר גולמו על ידי שחקנים גמדים בתלבושות אנימטראוניות) אשר חיו בעולם האמיתי והתיידדו עם ילד רגיל בשם דודג'ר.

הסרט נחשב בקרב רבים כאחד הסרטים הגרועים ביותר שנוצרו אי פעם.<ref></ref><ref></ref> הסרט שהופק בתקציב של מיליון דולר הרוויח רק 1.6 מיליון דולר בקופות וירד מכל בתי הקולנוע בארצות הברית לאחר שבועיים בלבד.

הסרט הוקרן בישראל בשנת 1988 בתרגום עברי, והופץ בדיבוב עברי ישירות לווידאו בלבד. הסרט הוא כיום מרכיב עיקרי בלימודים של מגמת ההפקה בבית הספר לקולנוע וטלוויזיה ע"ש סטיב טיש ומתואר שם בתור "סרט ניסיוני אוונגרד".

==קישורים חיצוניים==

* https://gpk.co.il/

==הערות שוליים==

קטגוריה:סרטי קולנוע בכיכובן של בובות
קטגוריה:סרטי קומדיה שחורה אמריקאיים
קטגוריה:סרטים מוזיקליים אמריקאיים
קטגוריה:סרטי קומדיה מדע בדיוני משנות ה-1980
קטגוריה:סרטים באנגלית
קטגוריה:סרטי 1987
Still Standing

Still Standing (בעברית: עדיין עומדת) הוא אלבומה השישי של הזמרת מוניקה, אשר יצא ב-19 במרץ 2010 על ידי ג'יי רקורדס. הקלטות האלבום החלו ב-2007 ובמהלך הזמן נקטה מוניקה בגישה מסורתית יותר נטולת גימיקים לטענתה. מוניקה שימשה כמפיקה בפועל של האלבום וגייסה מספר מפיקים ביניהם מיסי אליוט, בראיין מייקל קוקס וג'רמיין דופרי איתם עבדה על אלבומים קודמים לצד סטארגייט וני-יו איתם לא עבדה בעבר. הקלטות האלבום בחלקן תועדו בתוכנית דוקו בערוץ BET בעלת אותו שם בין אוקטובר 2009 לינואר 2010.

האלבום קיבל ביקורות חיוביות ברובו. באתר Metacritic אשר נותן לאלבומים ציוים בשקלול של מספר ביקורות קיבל האלבום את הציון 71 מתוך 100. הרבה מהמבקרים החמיאו למוניקה על החזרה ל-R&B של אמצע שנות ה-90 לצד אר אנד בי עכשווי. האלבום הגיע בשיאו למקום ה-2 בארצות הברית ומכר 184 אלף עותקים בשבוע הראשון ליציאתו בניגוד לאלבומה הקודם שמכר 99 אלף עותקים. בנוסף הוא גם הגיע למקום השני במצעד אלבומי האר אנד בי וההיפ-הופ ובכך הפך לאלבומה השני שעשה זאת. האלבום מכר חצי מיליון עותקים בארצות הברית ובכך היה זכאי למעמד זהב.

מתוך האלבום יצאו 3 סינגלים: הסינגל הראשון היה השיר "Everything to Me" אשר הגיע למקום ה-44 בארצות הברית ולמקום הראשון במצעד שירי האר אנד בי וההיפ-הופ ובכך הפך לשיר הראשון שלה מזה 7 שנים לעשות זאת. השיר היה מועמד לפרס גראמי בקטגוריית "הביצוע הווקאלי הנשי הטוב ביותר בשיר R&B". הסינגל השני מהאלבום היה השיר "Love All Over Me", אשר יצא לאור במאי 2010 והגיע למקום השני במצעד שירי ה-R&B וההיפ-הופ. "Here I Am" היה הסינגל השלישי מהאלבום. האלבום עצמו היה מועמד גם כן לפרס גראמי בקטגוריית אלבום ה-R&B הטוב ביותר.

==קישורים חיצוניים==
* 

== הערות שוליים ==

קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי טוני דוראן
קטגוריה:אלבומים שהופקו על ידי מיסי אליוט
קטגוריה:אלבומים שהופקו על ידי סטארגייט
סוזי לי

סוזן מרי קלי לי (באנגלית: Suzanne Marie Kelley Lee; נולדה ב-7 בנובמבר 1966) היא פוליטיקאית ואשת חינוך אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת נבדה, מאז 2019.

== ביוגרפיה ==
לי נולדה בעיר שבמזרח מדינת אוהיו, בתם של וורן וג'ואן קלי. אביה עבד במפעל לייצור פלדה, והיא עבדה לראשונה בגיל שמונה כמחלקת עיתונים. לי סיימה את לימודיה הגבוהים באוניברסיטת קרנגי מלון השוכנת בפיטסבורג שבפנסילבניה.

לאחר שעברה ללאס וגאס ב-1993, נהייתה לי המנהלת המייסדת של מיזם "משחקי מרכז העיר", המציע מסגרות אחרי שעות בית ספר עבור ילדים. החל משנת 2010 כיהנה לי כנשיאת "הקהילות בבתי הספר" בנבדה, ארגון למניעת נשירה מהלימודים. במהלך העשור השני של המאה ה-21 המשיכה לי בעשייה חינוכית והייתה חברה במספר ועדות מייעצות בתחום החינוך.

בבחירות 2016 התמודדה לי לבית הנבחרים של ארצות הברית מטעם מחוז הקונגרס הרביעי של נבדה בבחירות המקדימות שנערכו במפלגה הדמוקרטית. היא הפסידה בבחירות המקדימות לרובן קיהואן בפער של 19%. היא סיימה במקום השלישי מאחורי חבר בית המחוקקים של נבדה לשעבר לוסי פלורס, שקיבלה 25.6% מקולות הבוחרים.

בבחירות 2018 התמודדה לבית הנבחרים הפעם בשאיפה לייצג את מחוז הקונגרס השלישי של נבדה בעקבות התפטרותה של ג'קי רוזן, שפרשה לאחר כהונה אחת בלבד אחרי שנבחרה לסנאט של ארצות הברית. לי זכתה בבחירות המקדימות וגברה על שישה מועמדים אחרים עם 66.9% מקולות הבוחרים. ביום הבחירות הכלליות ניצחה את דני ארקניאן, מועמד המפלגה הרפובליקנית עם 52% מהקולות. ב-18 בדצמבר 2019 הצביעה לי בעד שני סעיפי ההדחה של נשיא ארצות הברית דונלד טראמפ. לי חברה בוועדה לענייני חיילים משוחררים ובוועדת החינוך והעבודה.

== קישורים חיצוניים ==

* 

* 

==הערות שוליים==

קטגוריה:בוגרות אוניברסיטת קרנגי מלון
קטגוריה:בוגרי אוניברסיטת קרנגי מלון
קטגוריה:אנשי חינוך אמריקאים
קטגוריה:חברות בית הנבחרים של ארצות הברית מנבדה
קטגוריה:חברי בית הנבחרים של ארצות הברית מנבדה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:נשות חינוך
קטגוריה:אמריקאיות שנולדו ב-1966
קטגוריה:אמריקאים שנולדו ב-1966